b'\n_START_ARTICLE_\nGeorgica\n_START_SECTION_\nSis\xc3\xa4lt\xc3\xb6\n_START_PARAGRAPH_\nEnsimm\xc3\xa4inen kirja kuvaa p\xc3\xa4\xc3\xa4asiassa peltoviljely\xc3\xa4, toinen hedelmien ja viininviljely\xc3\xa4, kolmas karjankasvatusta ja nelj\xc3\xa4s mehil\xc3\xa4isten hoitoa. Varsinaisen aiheen lomassa kirja k\xc3\xa4sittelee myyttej\xc3\xa4 ja harrastaa runollista pohdintaa. T\xc3\xa4m\xc3\xa4n katsottu osoittavan, ett\xc3\xa4 Vergilius ei niink\xc3\xa4\xc3\xa4n ollut kiinnostunut itse aiheen opettamisesta, vaan h\xc3\xa4nen teoksensa oli palvelus Augustukselle ja t\xc3\xa4m\xc3\xa4n tekemille poliittisille uudistuksille, joilla oli tarkoitus tukea maanviljely\xc3\xa4. Niinp\xc3\xa4 h\xc3\xa4nen yksityiskohtainen ja voimakkaasti idealisoiva kuvauksensa mehil\xc3\xa4isvaltiosta palvelee vertauskuvana keisarin mahdista.'